पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। नेशनल और इंटरनेशनल आर्टिस्ट्स की परफॉर्मेंस के बाद बारी है शहर के टैलेंट की मंच पर आने की। जिसमें न सिर्फ बड़े बल्कि छोटी उम्र के बच्चे भी पार्टिसिपेट कर सकेंगे। मौका है शनिवार शाम प्राचीन कला केंद्र द्वारा पंजाब कला भवन में ऑर्गनाइज प्रोग्रैम, 'ऐन इवनिंग ऑफ कत्थक का। इस डांस परफॉर्मेंस को कत्थक डांसर डॉ. समीरा कोसर कोरियोग्राफ कर रही हैं और इसमें हिस्सा लेने वाले कलाकार प्राचीन कला केंद्र के ही स्टूडेंट्स हैं। सभी जयपुर घराना कत्थक स्टाइल के पैटर्न पर ही परफॉर्म करेंगे।
सिटी लाइफ से हुई बातचीत में समीरा ने बताया कि इस परफॉर्मेंस में 4 साल की उम्र की लड़कियों से लेकर 45 साल तक की उम्र की 40 फीमेल आर्टिस्ट्स परफॉर्म करेंगी। उन्होंने बताया कि साल में एक बार वह अपने स्टूडेंट्स के साथ एक प्रोग्रैम जरूर करती हैं। खासतौर पर छोटे बच्चों को मंच पर उनका लाने का मकसद उन्हें कत्थक के लिए बांधकर रखना होता है। क्योंकि कत्थक सीखने के पहले साल में अगर छोटे बच्चों को सराहना न मिले तो वह सीखना बीच में ही छोड़ देते हैं। वह कहती हैं कि पैदा होने के बाद से ही बच्चे टीवी या दूसरे मीडिया पर वेस्टर्न म्यूजिक देखते हैं। क्लासिकल आट्र्स को लेकर उन्हें कोई एक्सपोजर ही नहीं है। फिर हम यह खुद कैसे कह सकते हैं कि बच्चों को क्लासिकल आट्र्स में दिलचस्पी नहीं है।
इस बार कुछ अलग
हर बार की तरह इस बार भी समीरा शहरवासियों के लिए कुछ अलग पेश कर रही हैं। इसमें रिकॉर्डेड फ्यूजन म्यूजिक पर ट्रेडिशनल डांस की परफॉर्मेंस शामिल है। मलहार, ठुमरी और सरगम के साथ कत्थक की परफॉर्मेंस का मजा लिया जा सकेगा। इसके अलावा लाइफ परफॉर्मेंस में कत्थक की शुद्ध फॉर्म को प्रस्तुत किया जाएगा। शिव वंदना, 'छोटे नुपूर में छोटी बच्चियों द्वारा तीन ताल में कत्थक, 'कृष्ण लीला में होली माखन चोरी और पनघट पर छेड़छाड़ के गत भाव शामिल है। एक बात और खास बात यह है कि इस परफॉर्मेंस में कई मां बेटी एक साथ परफॉर्मेंस देंगी। जिसमें समीरा और उनकी बेटी शुभ्रा की जोड़ी भी शामिल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn